ΓΡΑΠΤΗ ΕΡΩΤΗΣΗ E-2975/01

υποβολή: Erik Meijer (GUE/NGL) προς την Επιτροπή

(26 Οκτωβρίου 2001)

Θέμα: Συνεχιζόμενη καταστροφή των εκβολών του ποταμού Westerschelde λόγω της κατασκευής λιμένος για εμπορευματοκιβώτια στην τοποθεσία De Kalοοt στις όχθες του ποταμού, στο Vlissingen

1. Γνωρίζει η Επιτροπή ότι η εκβάθυνση του λιμένος θα προκαλέσει περαιτέρω ζημία στη βόρεια όχθη του Westerschelde εάν η αίτηση παραχώρησης στο πλαίσιο του ολλανδικού νόμου για την αποξήρανση και κατασκευή φραγμάτων, καθώς και η αναθεώρηση του σχεδίου της περιοχής της επαρχίας Westerschelde και τα χωροταξικά σχέδια της κοινότητας Vlissingen και Borssele, οδηγήσουν στην κατασκευή ενός Westerschelde Container Terminal (Τερματικού Σταθμού Εμπορευματοκιβωτίων)στα ανατολικά της εισόδου των λιμένων Sloe; Εκεί, η σημερινή αβαθής παλιρροϊκή ζώνη (De Kalοοt) με την ακτή και με τα κατάφυτα αναχώματα με τους νέους αμμώδεις λοφίσκους θα αντικατασταθεί από αποβάθρα με μεγάλους γερανούς και βαθιά νερά για ναυσιπλοΐα.

2. Γνωρίζει η Επιτροπή ότι το De Kalοοt αποτελεί ένα μοναδικό μέρος για απολιθώματα οστράκων και οδόντων καρχαρία, για την ανάπτυξη φυτών (Eryngium maritimum) και για την ανάπαυση φωκών·

3. Γνωρίζει η Επιτροπή την έκθεση που συνέταξε για το ζήτημα αυτό το Ινστιτούτο Εξελικτικών και Οικολογικών Επιστημών, τμήμα Βιολογίας του Περιβάλλοντος του Πανεπιστημίου του Leiden;

4. Mπορεί να επιβεβαιώσει η Επιτροπή ότι με την εφαρμογή του σχεδίου αυτού θα καταστραφεί σχεδόν εντελώς ο προστατευόμενος ήδη ως φυσικός χώρος Rammekensschor, στα δυτικά των λιμένων Sloe, και ότι η απαραίτητη αντιστάθμιση για τη φύση αναζητείται και πάλι εντός των ανακτηθέντων εδαφών, συγκεκριμένα δε στο εξαιρετικά ωραίο Welzingepolder; στα ανατολικά του Oost-Souburg, το οποίο επί μακρόν μπόρεσε να αντισταθεί στις συνέπειες της βιομηχανοποίησης και της αστικοποίησης·

5. Μπορεί η Επιτροπή να προσθέσει τόσο την προγραμματισμένη επιδείνωση της περιβαλλοντικής ζημιάς που προαναφέρθηκε όσο και την έλλειψη σοβαρής αντιστάθμισης, στη διαδικασία την οποία προετοιμάζει να κινήσει στο Δικαστήριο των Κοινοτήτων όσον αφορά την πολιτική της Ολλανδίας για την αντιστάθμιση στην φύση κατά μήκος του Westerschelde, αντί να κινήσει αργότερα μία ειδική διαδικασία με την οποίαπάρχει ο κίνδυνος, αφού θα έχει καταστραφεί το σημερινό τοπίο, να ευρισκόμεθα πλέον ενώπιον τετελεσμένων γεγονότων·

Απάντηση της κας Wallstrm εξ ονόματος της Επιτροπής

(29 Νοεμβρίου 2001)

Η Επιτροπή πληροφορήθηκε από τον τύπο για το σχέδιο κατασκευής νέου τερματικού σταθμού για τα εμπορευματοκιβώτια στο δυτικό Scheldt, στο Vlissingen. Δεδεομένου ότι το δυτικό Scheldt έχει χαρακτηριστεί ως περιοχή Natura 2000, η Επιτροπή θα ελέγξει την εκ μέρους της ολλανδικής κυβέρνησης τήρηση τηςποχρέωσης πουπέχει βάσει της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1).

Η Επιτροπή γνωρίζει την φυσική αξία του τόπου Kaloot, που βρίσκεται δίπλα στο Borssele, επειδή, στο πλαίσιο του έργου LIFE-Nature B4-3200/94/729 Βελτίωση των βαλτότοπων κατά μήκος του ποταμού (Marsh amelioration along the River Scheldt — MARS), έχουν συγχρηματοδοτηθεί σημαντικά μέτρα για την αύξηση της αξίας της εν λόγω περιοχής από πλευράς διατηρήσεως.

Η Επιτροπή δεν γνωρίζει την έκθεση του πανεπιστημίου του Leiden στην οποία αναφέρεται το Αξιότιμο Μέλος του Κοινοβουλίου. Ωστόσο, κατέστη αποδέκτης σειράς μελετών για την τρέχουσα και μελλοντική διαχείριση οικοσυστημάτων στο δυτικό Scheldt, οι οποίες δημοσιεύθηκαν, από κοινού, από τις βελγικές και ολλανδικές αρχές.

Επιπλέον, η Επιτροπή κατέστη προσφάτως αποδέκτης καταγγελίας σύμφωνα με την οποία η διαδικασία εκτίμησης των περιβαλλοντικών επιπτώσεων όσον αφορά το έργο του τερματικού σταθμού για τα εμπορευματοκιβώτια δεν κατέληξε σε ορθή εκτίμηση των ενδεχόμενων ζημιών στις φυσικές αξίες του περιβάλλοντος των εκβολών του δυτικού Scheldt, ιδίως όσον αφορά ορισμένους από τους τόπους στους οποίους αναφέρεται το Αξιότιμο Μέλος του Κοινοβουλίου.

Η Επιτροπή θα απευθυνθεί στην ολλανδική κυβέρνηση προκειμένου να ενημερωθεί για την εκ μέρους της εν προκειμένω εφαρμογή του άρθρου 6 παράγραφος 3 και παράγραφος 4 της οδηγίας 92/43/ΕΟΚ για τα ενδιαιτήματα.

(1) ΕΕ L 206 της 22.7.1992.